##### מבקר המדינה

## דין וחשבון על תוצאות ביקורת חשבונות המועמדים שהשתתפו בבחירות המיוחדות לראש המועצה האזורית חבל איילות ביוני 2016

## על פי חוק הרשויות המקומיות (מימון בחירות), התשנ"ג-1993

isra

**מבקר המדינה**

# האגף לביקורת בחירות ומימון מפלגות

**דין וחשבון על תוצאות ביקורת חשבונות המועמדים שהשתתפו בבחירות המיוחדות לראש המועצה האזורית חבל אילות ביוני 2016**

דוח ביקורת לפי חוק הרשויות המקומיות (מימון בחירות), התשנ"ג-1993

logo-bl

ירושלים, טבת התשע"ז, ינואר 2017

מס' קטלוגי 17-202

**דוח מיוחד:** ISSN 0793-1948

ניתן להוריד גרסה אלקטרונית של דוח זה מאתר האינטרנט של   
משרד מבקר המדינה

[www.mevaker.gov.il](http://www.mevaker.gov.il/)

תוכן העניינים

דין וחשבון על תוצאות ביקורת חשבונות   
המועמדים שהשתתפו בבחירות המיוחדות לראש המועצה האזורית חבל אילות ביוני 2016

כללי 9

דוחות על תוצאות ביקורת חשבונות המועמדים 11

**דין וחשבון על תוצאות ביקורת חשבונות המועמדים שהשתתפו בבחירות המיוחדות לראש המועצה האזורית חבל אילות  
ביוני 2016**

לפי חוק הרשויות המקומיות (מימון בחירות), התשנ"ג-1993

isra

**מדינת ישראל**

logo-bl

**מבקר המדינה ונציב תלונות הציבור**

חוק הרשויות המקומיות   
(מימון בחירות), התשנ"ג-1993

דוח על תוצאות ביקורת חשבונות   
המועמדים שהשתתפו בבחירות המיוחדות לראש המועצה האזורית חבל אילות ביוני 2016

כללי

1. ב-7.6.16 התקיימו בחירות מיוחדות לראש המועצה האזורית חבל אילות עקב התפטרות ראש המועצה המכהן. בבחירות לראשות המועצה האזורית התמודדו שני מועמדים: **חנן גינת וצדוק לוי פירסק**. **חנן גינת** זכה בבחירות ונבחר לראשות המועצה.
2. לפי סעיף 23(א) לחוק הרשויות המקומיות (מימון בחירות), התשנ"ג-1993 (להלן - החוק), על מבקר המדינה למסור ליושב ראש הכנסת, לא יאוחר משמונה חודשים אחרי הבחירות לרשויות המקומיות, דוח בדבר תוצאות ביקורת החשבונות של המועמדים שהשתתפו בבחירות.
3. בחוק הוסדר מימון מאוצר המדינה למשתתפים בבחירות לרשויות המקומיות שעליהם נמנים: סיעה, רשימה, מועמד לראש מועצה אזורית ומועמד בבחירות מיוחדות לראש רשות (להלן בדוח זה - 'המועמדים').
4. במקביל להסדרת מימון מאוצר המדינה, נקבעו בחוק הגבלות בקשר להוצאותיהם ולהכנסותיהם של המועמדים, וחשבונותיהם עומדים לביקורת מבקר המדינה. בדוח שעל מבקר המדינה למסור לפי החוק, עליו לקבוע אם המועמדים ניהלו מערכת חשבונות בהתאם להנחיותיו, אם הוצאות הבחירות שלהם היו בגבולות התקרה שנקבעה בחוק ואם ההכנסות שקיבלו היו בגבולות שנקבעו בחוק.
5. בחוק נקבע כי על המועמדים למסור למבקר המדינה, לא יאוחר מתום שלושה חודשים אחרי הבחירות, את חשבונותיהם ואת הדוחות הכספיים שלהם לתקופת הבחירות בצירוף חוות דעת של רואה חשבון בדבר תקינותם ושלמותם ובדבר ניהול מערכת חשבונות בהתאם להנחיות מבקר המדינה.
6. לפי סעיף 18 לחוק, על מבקר המדינה למנות רואה חשבון לבקר את חשבונותיהם של המועמדים בישובים שמספר בעלי זכות הבחירה בהם אינו עולה על 5,000. שכרו של רואה החשבון משולם מאוצר המדינה. מספר בעלי זכות הבחירה במועצה האזורית **חבל אילות** נמוך מ-5,000 אולם לא מיניתי רואה חשבון כיון שהמועמדים הגישו תצהירים במקום דוחות כספיים.
7. לפי סעיף 7(ב) לחוק, מועמד הזכאי למימון ממלכתי יקבל, תוך 20 ימים מיום פרסום תוצאות הבחירות, 85% מסכום המימון המגיע לו בניכוי המקדמה שניתנה לו, אם ניתנה. אם הדוח של מבקר המדינה לגביו חיובי, זכאי המועמד לקבל את יתרת המימון הממלכתי (15%) מיד לאחר מסירת הדוח. עוד נקבע בחוק כי כאשר מבקר המדינה קובע כי הדוח אינו חיובי (מחמת אי-עמידה באחת משלוש הדרישות האמורות), יורה שר הפנים כי לא תשולם למועמד יתרת המימון הממלכתי. ואולם, מבקר המדינה רשאי להמליץ לשר להקטין את הסנקציה הכספית ולקבוע שחלק מיתרת המימון ישולם, בהתחשב באופי החריגה, בהיקפה ובנסיבות המקרה, והשר יורה לשלם את הסכום בהתאם להמלצת מבקר המדינה.
8. החוק קובע כי ההוראות בדבר ניהול החשבונות, ביקורת החשבונות, הגבלת ההוצאות וההכנסות וביקורת מבקר המדינה חלות גם על מועמדים שלא קיבלו מימון מאוצר המדינה, בין שלא ביקשוהו ובין שלא היו זכאים לו עקב כך שלא מילאו תנאים מוקדמים מסוימים הקבועים בחוק. כך גם חלה על כל המועמדים חובת הגשת דוח כספי למבקר המדינה.
9. שני המועמדים לא ביקשו מימון מאוצר המדינה ועל כן אינם זכאים לו.
10. הדוח עוסק, כאמור, בשני מועמדים שהשתתפו בבחירות.
11. שני המועמדים מסרו למבקר המדינה תצהיר, חתום בידי עו"ד, על היעדר הכנסות והוצאות.

דוחות על תוצאות ביקורת חשבונות המועמדים

חנן גינת

המועמד קיבל כ-89% מקולות הבוחרים, זכה בראשות המועצה אולם אינו זכאי למימון מאוצר המדינה כיון שלא הגיש בקשת מימון.

המועמד מסר תצהיר לפיו לא היו לו הכנסות והוצאות בתקופת הבחירות.

יש לראות את הדוח בעניינו כחיובי.

צדוק לוי פירסק

המועמד קיבל כ-11% מקולות הבוחרים ואינו זכאי למימון מאוצר המדינה.

המועמד מסר תצהיר לפיו לא היו לו הכנסות והוצאות בתקופת הבחירות.

יש לראות את הדוח בעניינו כחיובי.



**יוסף חיים שפירא, שופט (בדימ')**

מבקר המדינה

ונציב תלונות הציבור

ירושלים, טבת התשע"ז

ינואר 2017